cyanic-selkie/wikianc huggingface dataset:
Մարջորի Լոուրենս
Կարիերա
Թեև հանրաճանաչ էր դարձել վագներյան կատարումներով, Լոուրենսը հանդես է եկել նաև այլ երգահանների գործերում, ինչպիսիք են՝ «Սալոմեն» ու Ժորժ Բիզեի «Կարմենը»։ Կատարել է հատկապես վագներյան գործերի մի շարք գերազանց ձայնագրություններ, ամբողջ կարիերայի ընթացքում արժանացել դրական գնահատանքի։ Ծանրակշիռ կարիերա է ունեցել Ֆրանսիայում, Մեքսիկայում, Ավստրալիայում, ամբողջ Հարավային Ամերիկայում ու ԱՄՆ-ում։
1949 թվականին գրել է «Ընդհատված մեղեդի» ինքնակենսագրականը, իսկ արդեն 1950 թվականի փետրվարին Հոլիվուդը հետաքրքրված էր դրա հիման վրա ֆիլմ նկարահանելով։ Լոուրենսն ասել է․ «Եթե ֆիլմ նկրահանվի, կերգեմ ես ինքս» ։ 1955 թվականին Մետրո-Գոլդուին-Մայեր կինոընկերությունը թողարկել է գրքի ֆիլմային տարբերակը, որտեղ Էլինոր Պարկերը մարմնավորել է Լոուրենսի կերպարը․ վերջինս սիրում էր երգել ու սովորել էր բոլոր արիաները/մեներգերը, սակայն հետագայում նրան կրկնօրինակել է սոպրանո Էյլին Ֆարելը ։ Լոուրենսին ֆիլմը դուր չի եկել ։
Վախճանվել է 71 տարեկանում սրտի անբավարարությունից 1979 թվականի հունվարի 13-ին Լիթլ Ռոք քաղաքի սուրբ Վինսենտի հիվանդանոցում։ Հուղարկավորվել է Հոթ Սպրինգսի Գրինվուդ գերեզմանատանը ։
Պարգևներ
1946 թվականին Ֆրանսիայում իր աշխատանքի համար արժանացել է Պատվավոր Լեգեոնի շքանշանի։ 1976 թվականին Ավստրալիայի կառավարության երաշխավորությամբ արժանացել է Բրիտանական կայսրության շքանշանի ։
Արտաքին հղումներ
Կատեգորիա:1907 ծնունդներ Կատեգորիա:1979 մահեր Կատեգորիա:20-րդ դարի օպերային երգչուհիներ
Ադելինա Պատտի
Պատտի Ադելինա (Adelina Patti,, թաղված է Փարիզում), իտալացի երգչուհի (կոլորատուրային սոպրանո)։
Ծանոթագրություններ
Կատեգորիա:Իտալացի սոպրանոներ Կատեգորիա:Իտալացի օպերային երգչուհիներ Կատեգորիա:Պեր Լաշեզ գերեզմանատանը թաղվածներ Կատեգորիա:Իտալացի օպերային սոպրանոներ
Ֆրիդրիխ II (Ավստրիայի դուքս)
Ֆրիդրիխ II Մեծ (Friedrich II der Streitbare, ),  Ավստրիայի և Շտիրիյի դուքս սկսած  1230 թ., Բանբերգերի դինաստիայի վերջին ներկայացուցիչ։ Ֆրիդրիխ II -ի կառավարման ժամանակ Ավստրիան վերածվեց դե ֆակտո անկախ տարածքային դքսություն, որն  ամենահզորներից մեկն էր Գերմանիայում։
Կենսագրություն
Ֆրիդրիխ II-ը եղել է  Լեոպոլդ VI -ի, Ավստրիայի և Շտիրիյի դուքսի, Ֆեոդորա Անգելի, Վիզանտիայի արքայադստեր որդին։ Հոր մահից հետո, 1230 թ. Ֆրիդրիխ II-ը, լինելով միակ ողջ մնացած որդին, դառնում է Ավստրիայի և Շտիրիյի դուքսը։
Ֆրիդրիխ II-ի գահակալությունն անցել է մշտական պատերազմների և խառնակությունների մեջ։ Արդեն 1230 թ. սկսած Ավստրիայում սկսում է մինիստերիալների շարժումը, Կուենրգերովի գլխավորությամբ դուքսի իշխանության դեմ, իսկ ահա տարածք են ներխուժում չեխական զորքերը։ Չեխերը այրեցին Կրեմս-ը և ավերեցին հյուսիս-ավստրիական հողերը։ Շատ մեծ ջանքերով միայն Ֆրիդրիխ II կարողացավ ճնշել ապստամբությունը, իսկ 1233 թվականին դուքսը պատասխան հարձակում իրականացրեց Չեխիա։
Ֆրիդրիխ II-ը միակ ավստրիացի միապետն էր,որը գրեթե ամբողջովին չէր խառնվում Սրբազան Հռոմեկան Կայսրության գործերին,իրականացնելով լիովին անկախ քաղաքականություն ի շահ Ավստրիայի։ Նա չէր ենթարկվում կայսրի հրամաններին  և հրաժարվում էր մասնակցել իշխանության մարմինների հավաքած ժողովներին։ Այս պահվածքը կոնֆլիկտ էր առաջացնում իր և Հռոմի կայսր Ֆրիդրիխ II-ի միջև։ Կայսրը 1235-1236 թվականների սկզբին մի քանի անգամ կանչեց Ավստրիայի դուքսին դատարան առաջադրված մեղադրանքները քննարկելու համար, բայց դուքսը անտեսեց նրա բոլոր պահանջները և չգնաց։
Նույն ինքը Ֆրիդրիխ II  կայսրը մնացել էր  Վիեննայում հունվարից մինչև  1237 թվականի ապրիլի կեսերը։ Դուքսը կարողացավ գրավվել եկեղեցական գանձերը և թաքնվել  Վիներ-Նոյշտադ ամրոցում։ Այդ ժամանակ կայսրը հայտարարեց Վիեննայում իր որդուն,Կոնրադին, նոր գերմանական թագավոր և հռչակեց Վիեննան կայսերական ազատ քաղաք և ներկայացրեց իր քաղաքացիներին լայնածավալ իրավունքներ և առևտրային արտոնություններ, որով ապահովում էր Վիեննայում վաճառականների կյանքը։ Սակայն կայսրի հիմնական նպատակները կապված էին Իտալիայի հետ, դրա համար էլ զորքերի մեծ մասը թողեց Ավստրիան։ Այս առիթը օգտագործելով Ֆրիդրիխ II-ը, դաշինք կազմեց Հռոմի պապի, Բավարիայի, Չեխիայի և Հունգարիայի հետ։ 1239 թ. նա կարողացավ վերագրավվել իր տարածքները և դաշինք կնքել կայսրի հետ,որը մեծ խնդիրներ ուներ Իտալիայում։ Ֆրիդրիխ II-ի իշխանության վերականգնումից հետո Ավստրիայում նկատվում էր որոշակի  պետականության ամրացում։ Դուքսը հրաժարվում էր վերադարձնել Հունգարիային Մոշոնը և Շոպոնը, նաև դադարեց բանակցությունները Չեխիայի հետ դինաստիաների միության մասին։ Չեխո-հունգարական բլոկի դեմ դուրս էր եկել Ավստրիայի կայսրությունը։ 1245 թվականին տեղի ունեցան բանակցություններ դքսի և կայսի միջև Վեռոնում, որտեղ կայսրը խոստացավ Ֆրիդրիխին Կրայնան և թագավորի կոչումը, իսկ փոխարենը նա պետք է ամուսնանար դուքս Հերտրուդեի 17-ամյա զարմուհու հետ։ Սակայն այդ աղջիկը հրաժարվեց ամուսնանալ 50-ամյա կայսրի հետ և բանակցությունները ընդհատվեցին։ Չնայած դրան, 1245 թվականին Ֆրիդրիխ II-ը, ներխուժելով Կրայան և տեղի պատրիարք Ակվիլեի համաձայնությունը ստանալով, իր իշխանության տակ է վերցնում քաղաքը։
Դքսի իշխանության ընդլայնումը հակառակ գործողությունների հանգեցրեց իր հակառակորդների կողմից։ 1246 թվականին Ավստրիա են մտնում չեխական և հունգարական զորքերը։ Լեյտա գետի վրա մարտելուց ավստրիացիները հաղթանակ են տանում, սակայն Ֆրիդրիխը վախճանվում է։
Ֆրիդրիխի մահով ավարտվում է Բաբենբերգների դինաստիան, որը իշխում էր 976 թվականից։ Բաբենբերգներից կենդանի էին մնացել միայն երկու կին՝ Մարգարիտան (Ֆրիդրիխի քույրը) և Գետրուդան (Հենրիխ Բաբենբերգի դուստրը)։ Վերջինս 1246 թվականին ամուսնանում է Վլադիսլավ Մորավսկոյի հետ (չեխ թագավոր Վացլավա I-ի տղան)։ Համաձայն Պրիվիլեգիում Մինուսի (Օրենք իշխող դինաստիայի մասին)՝ արական սեռի ժառանգորդի բացակայության դեպքում Ավստրիայի գահը պետք է փոխանցվի իգական գծով։ Վլադիսլավը անհապաղ իր թեկնածությունն է դնում, սակայն 1247 թվականի հունվարին անսպասելի վախճանվում է։ Իսկ կայսրը Պրիվիլեգիում Մինուսի խախտման կապակցությամբ զորք է մտցնում Վիենա։ Եվ դքսուհի Հերդրուդան իր կողմնակիցների հետ փախչում է Հունգարիա՝ օգնություն խնդրելու հռոմի պապ Ինոկենտիյա Չորրորդից։ Վերջինիս ճնշման արդյունքում Գետրուդան 1248 թվականին ամուսնանում է Բադեն Գերման VI-ի հետ, ով ճանաչվել էր Ավստրիայի և Շտիրիայի հայր դուքս։
Ժաննա Էվրար
Ժաննա Էվրար (Jane Évrard, իրական անունը՝ Ժաննա Շևալյե, Jeanne Chevallier, ), ֆրանսիացի ջութակահար և դիրիժոր։
Համարվում է պատմության մեջ Ֆրանսիայի առաջին կին դիրիժորը ։
Կենսագրություն
Ավարտել է Փարիզի կոնսերվատորիան, որտեղ ծանոթացել է ջութակահար Գաստոն Պուլեի հետ։ 1912 թվականին նրանք ամուսնացել են և սկսել են հանդես գալ միասին, մասնավորապես՝ Լուի Հասելմանսի, Ժորժ Ռաբանիի, Պիեռ Մոնտյոյի գլխավորած նվագախմբերում, ինչպես նաև Պուլեի հիմնած Պուլե քառյակում։ 1920-ական թվականների վերջին Պուլեն և Էվրարը բաժանվել են, Էվրարն սկսել է իր անհատական դիրիժորական գործունեությունը։ 1930 թվականին նա Փարիզում ստեղծել է Փարիզի կանանց նվագախումբը, որը ղեկավարել է տասը տարի՝ դառնալով Ֆրանսիայի՝ նվագախումբ ղեկավարող առաջին կին դիրիժորը ։ Այդ նվագախմբին իրենց ստեղծագործությունների առաջին կատարումներն են վստահել 20-րդ դարի կեսի նշանակալի կոմպոզիտորներ Մորիս Ռավելը, Արթուր Հոնեգերը, Խոակին Ռոդրիգոն. դրանցից շատ ստեղծագործություններ, ինչպես՝ Ալբեր Ռուսելի «Սիմֆոնիետան» (1934), գրվել են հատուկ կանանց լարային նվագախմբի համար և նվիրվել են Էվրարին։
Մահացել է 1984 թվականի նոյեմբերի 4-ին, Փարիզում, թաղվել է Իվրի-սյուր-Սեն գերեզմանատանը։
Արտաքին հղումներ
Կատեգորիա:Ֆրանսիացի դիրիժորներ Կատեգորիա:Ֆրանսիացի ջութակահարներ Կատեգորիա:Կին դիրիժորներ Կատեգորիա:Բեմական կեղծանուններ
Ռիվարա
Ռիվարա (Rivara), կոմունա Իտալիայի Պիեմոնտ մարզի Թուրին գավառում։
Բնակչությունը՝ 2.690 մարդ (2008 թվականի տվյալներով)։ Բնակչության խտությունը՝ 224 մարդ/կմ²։ Տարածքը՝ 12 կմ²։ Փոստային ինդեքսը՝ 10080։ Հեռախոսային կոդը՝ 0124։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Էլկեսոն
Էլկեսոն դե Օլիվեյրա Կարդոզու (պորտ.-բրազ.՝ Elkeson de Oliveira Cardoso, ), առավել հայտնի՝ Էլկեսոն (պորտ.-բրազ. Elkeson), բրազիլացի ֆուտբոլիստ։ Հարձակողական ոճի կիսապաշտպան։ Չինական «Գուանչժոու Էվերգրանդ» ակումբի ֆուտբոլիստ։ Պրոֆեսիոնալ կարիերայում նա իր առաջին գնդակը խփել է հունիսի 28-ին, ըննդեմ «Սանտու Անդրե» թիմի։
Ծանոթագրություններ
Կատեգորիա:Բրազիլացի ֆուտբոլիստներ Կատեգորիա:Ֆուտբոլի հարձակվողներ
Մյուռոնուտա Սուրբ Աստվածածին անապատ
Պատմություն
Մուռուտ գյուղի հարավարևմտյան եզրին հնում եղել է երկրամասի հայտնի վանքերից մեկը՝ Մյուռոնուտա Սբ. Աստվածածին անապատը, որը 1877-1881 թվականների ընթացքում հիմնավորապես վերակառուցվել և վերածվել էր ծխական եկեղեցու ։
1800 թվականին վախճանվել և Գանձակի Սուրբ Հովհաննես եկեղեցու բակում ամփոփվել է «Մռուտ անապատի» անահայր Հարություն վարդապետը ։
1838 թվականին այստեղ կատարվել է կողոպուտ. «...Միւռնոտ ուխտատեղին, որ կեայ ի վերայ լերին վիճակի կառավարութեան ունի զերկուս աբեղայս, յորում մտեալ, ի 23-ն յունիսի, ի գիշերի աւազակք զբոլոր անօթս նորին գողացեալ են» ։ Հասցված վնասը մեծ էր նաև նյութական առումով. «... ի Միւռնոտ Անապատէն աւազակք գողացել են զեկեղեցական իրս որոց գինն հասանէ ց1109 րուբլի արծաթ դրամս» ։
1839 թվականին անապատի վանահայր է հիշատակվում Հովհաննես աբեղա Հովհաննիսյանցը։
1847 թվականին մի վավերագրում նշվել է. «առ եկեղեցւոյն մի սենեակ և զերկու ձմերայնոց» ։
Վանքը տիրապետել է նաև որոշ կալվածների. 1853 թվականի դրությամբ այն սահմանագծվել է հետևյալ կերպ. «...զանդաստան Մեռոնոտայ հանդերձ սահմանօքն յարևելից կուսէ Եօթն-շահառայ ասացեալ ճանապարհն, յարևմտեան կողմն, Սարու-Սու կոչեցեալ ջուրն, ի կողմն հարաւային Սարու-Եալ կոչեցեալ ճանապարհն և ի կողմն հիւսիսային գետն Ելիսաւէտօպօլու...» : Նույն թվականին անապատում հիշվում է միայն մեկ հոգևորական՝ վանահայրը։
Հայտնի է, որ Մյուռոնուտ անապատի տեղում սեփական միջոցներով ծխական եկեղեցի է կառուցել մահտեսի Քերովբե Տեր-Մարտիրոսյանցը ։
Եկեղեցու շինարարական աշխատանքները տևել են չորս տարի և հաջողությամբ ավարտվել 1881 թվականին։ Նույն թվականին էլ այն մեծ հանդիսավորությամբ օծվել է ։
Անապատի տեղում նոր եկեղեցի կառուցելուց հետո էլ վայրը պահպանել էր սրբատեղիի իր նշանակությունը։
Հաշվի առնելով այն հանգամանքը, որ ամառային ամիսներին բնակչությունը բազմապատկվում էր՝ ի հաշիվ իբրև ամառանոց այդտեղ հանգրվանող գանձակեցիների, 1900 թվականի մարտին մուռուտցիների մոտ միտք է ծագում եկեղեցուն կից կառուցել զանգակատուն և բակը պարսպապատել։
Մեկ տարի անց՝ 1901 թվականի հունիսի 11-ին, սակայն, մուռուտցիները նոր որոշում են կայացնում և գտնում են, որ զանգակատան փոխարեն ավելի նպատակահարմար է կառուցել եկեղեցու արևմտյան կողմի պատը։
1907 թվականին մուռուտցիներն արդեն ավարտել էին ծրագրած վերակառուցողական աշխատանքները։
1905-1910 թվականներին հիշատակվում է քահանա Գրիգոր Տեր-Սարգսյանցը։
Գրականություն
Կատեգորիա:Եկեղեցիներ այբբենական կարգով Կատեգորիա:Եկեղեցիներ ըստ դարի
Քաջահավ
Արտաքին կառուցվածք
Մարմնի երկարությունը 55-65 սմ է, թևերի բացվածքը՝ 80-95 սմ, կենդանի զանգվածը՝ 1-1, 5 կգ։ Ջրաճահճային թռչուն է։ Փետրածածկը մուգ շիկակարմիր-դարչնագույն է՝ կանաչ-մանուշակագույն մետաղական փայլով։ Կտուցը (աղեղնանման) և ոտքերը երկար են։ Երիտասարդը խամրած է, գլխին, պարանոցին կան բաց գույնի մանր պտեր։ Թռչում է վիզն առաջ ձգած, ոտքերը հետ տարածած, հաճախ՝ խմբերով, երամներով և առանձին զույգերով։ Կեր է որոնում տիղմում և ծանծաղուտում։ Բնակվում է արհեստական ու բնական լճերում, ջրավազաններում (եղեգնուտներով)։
Սննդառություն
Սնվում է որդերով, միջատներով և խեցգետնակերպերով։
Բույն
Բույնը գաղութային է՝ մի շարք տառեղների, փոքր ձկնկուլի, ճահճային մկնաճուռակի և տարգալակտուցի համակեցությամբ (թվաքանակով գերազանցում է նշված տեսակներին՝ բացառությամբ փոքր ձկնկուլի)։ Բույնը հարթակ է՝ եղեգնուտում կամ ծառերի վրա. կառուցում են էգը և արուն։ Առաջին ձվերը բներում հայտնվում են մայիսի առաջին կեսից հունիսի վերջը։
Բազմացում և զարգացում
Դնում է 52 մմ տրամագծով մուգ կապտականաչավուն 4-5 ձու։ Թխսակալում է մայիսից՝ 21 օր։ Ձագերը բնից դուրս են գալիս 30 օրականում։
Պահպանություն
Սպառնացող վտանգներից է Գիլլի լճի և Սևանա լիճը շրջապատող ջրաճահճային տեղամասերի չորացումը, բնադրավայրերում եղեգնուտների այրումը և որսագողությունը։
Պահպանվում է «Սևան» և «Արփի լիճ» ազգային պարկերում ։
Ծանոթագրություններ
Կատեգորիա:Իբիսներ Կատեգորիա:ՀՀ Կարմիր գրքում գրանցված կենդանիներ Կատեգորիա:Թռչուններ Կատեգորիա:Քորդավորներ Կատեգորիա:Ողնաշարավորներ Կատեգորիա:Խոցելի տեսակներ Կատեգորիա:Չվտանգված տեսակներ Կատեգորիա:Աֆրիկայի թռչուններ Կատեգորիա:Կենտրոնական Ասիայի թռչուններ
Ներկացրիչ(էլեկտրական)
Ներկացրիչ էլեկտրական՝ նախատեսված է մետաղե, պլաստմասսայե, փայտե և այլ իրերի հարթ ու ձևավոր մակերևույթների ներկման կամ լաքապատման, ինչպես նաև շինություններում օդի խոնավացման և զանազան հեղուկների փոշեցրման համար։ Ներկացրիչը բաղկացած է՝ Պոմպն ու թրթռիչը տեղադրված են պլաստմասսայե իրանի մեջ, որին ներքևից ամրացվում է հեղուկի բաքը։
Օգտագործում
Կատեգորիա:Սարքեր
Պոդխրեբտովոյե
Բնակչությունը
Ներկայումս գյուղում բնակվում են հայեր և ռուսներ։ 1905 թվականին գյուղն ուներ 31 տուն, բացառությամբ հայեր, իսկ 1920 թվականին` 24 տուն և 197 բնակիչ, կրկին հայեր, որից 102 տղամարդ, 95 կին և 92 երեխա։
Պատմությունը
Գյուղը հիմնադրել են Չարշամբայից եկած հայերը` 1864-1866 թվականներին։
Արտաքին հղումներ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տուապսեի շրջանի բնակավայրեր Կատեգորիա:Ռուսաստանի գյուղեր Կատեգորիա:Ռուսաստանի հայաբնակ գյուղեր Կատեգորիա:1866 թվականին հիմնադրված բնակավայրեր
Ասթոն (համայնք)
Ասթոն (Aston), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Ֆուա շրջանի Լե Կաբան կանտոնի կազմի մեջ։ Համայնքի INSEE կոդ՝ 09004։
Տնտեսություն
2007 թվականի տվյալներով 150 աշխատունակ տարիքի մարդկանցից (15-64 տարեկան) 117-ը տնտեսապես ակտիվ էին, 33-ը անգործունակ (ակտիվության ցուցանիշը 78,0 %, 1999 թվականին եղել է՝ 75,3 %)։ 117 աշխատունակ բնակիչներից 103-ը աշխատում էին (58 տղամարդ և 45 կին), անաշխատանք էին 14-ը (4 տղամարդ և 10 կին)։ 33 անգործունակ մարդկանցից 10-ը աշակերտներ կամ ուսանողներ են, 17-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սան Պիետրո Վալ Լեմինա
Սան Պիետրո Վալ Լեմինա (San Pietro Val Lemina), կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 1.480 մարդ։ Զբաղեցնում է 12.43կմ² տարածք ։ Բնակչության խտությունը՝ 119 մարդ/կմ²։ Փոստային ինդեքսը՝ 10060։ Հեռախոսային կոդը՝ +39 0121։
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ
Սանտա Մարիա լա Ֆոսսա
Սանտա Մարիա լա Ֆոսսա (Santa Maria la Fossa), կոմունա Իտալիայի Կամպանիա մարզի Կազերտա գավառում։
Բնակչությունը կազմում է 2645 մարդ։ Բնակչության խտություն կազմում է 91 մարդ/կմ²։ Զբաղեցնում է 29 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Սանտա Մարիա լա Ֆոսսան սահմանակից է Կապուա, Կասալ դի Պրինսիպ, Գրացանիզե, Սան Տամարո մունիցիպալիտետներին։
Կոմունայի հովանավորն է Սենտ Ռեստիտուտը։ Տոնը նշվում է մայիսի 29-ին։
Կատեգորիա:Իտալիայի բնակավայրեր
Չժեն Չժի
Չժեն Չժի (չին.՝ 鄭智, ), չինացի ֆուտբոլիստ։ «Գուանչժոու Էվերգրանդ» ակումբի և Չինաստանի ազգային հավաքականի ֆուտբոլիստ։ Կարիերան սկսել է Չինաստանում։ 2004 և 2006 թվականներին դարձել է Չինաստանի առաջնության չեմպիոն, «Շանդուն Լունեն» թիմի կազմում։ 2007 թվականին Պրեմիեր Լիգա-ում իր առաջին գնդակը խփել է Նյուքասլի դարպասը։
Ծանոթագրություններ
Կատեգորիա:Չինացի ֆուտբոլիստներ Կատեգորիա:Չինաստանի հավաքականի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ամերիկյան կրիմինալ պատմություն
«Ամերիկյան կրիմինալ պատմություն» (American Crime Story), ամերիկյան հանցավոր պատմությունների ժողովածու է հիմնված իրական պատմությունների վրա։ Հեռուսասերիալի պրոդյուսերներն են՝ Սքոթ Ալեքսանդրը, Լերի Կարաժեվսկին, Ռայան Մրֆին, Բրեդ Ֆալչուկը, Նինա Ջեյկոբսոնը և Բրեդ Սիմփսոնը։ Հեռուստասերիալը ստեղծվել է <<Ամերիկյան սարսափ պատմություն>> հեռուստասերիալի անձնակազմի կողմից։ Սքոթը և Կարաժեվսկին լքել են անձնակազմը առաջին եթերաշրջանից հետո։
Օ Ջե Սոկ
Օ Ջե Սոկ (հանգըլ՝ 오재석, ), հարավկորեացի ֆուտբոլիստ, պաշտպան։ «Գամբա Օսակա» ֆուտբոլային ակումբի ֆուտբոլիստ։ Կարիերան սկսել է Հարավային Կորեայում։ «Գամբա Օսակա» ֆուտբոլային ակումբում հանդես է գալիս 2-րդ համարի ներքո։ «Գամբա Օսակա»-ի կազմում անցկացրլ է 37 խաղ և չի դարձել գոլի հեղինակ ։
Ամերիկյան կրիմինալ պատմություն
Առաջին եթերաշրջանը, որը ենթավերնագրված է <<Մարդիկ ընդդեմ Օ․Ջ․ Սիմփսոնի>>, ներկայացնում է ամերիկյան ֆուտբոլի աստղ Սիմփսոնի դատավարությունը, ում կասկածում են իր նախկին կնոջ և սիրեցյալի սպանության մեջ։ Սիմփսոնի դատավարությունը համարվում է դարի դատավարություն, որի մեղավրոները մինչ օրս պարզ չեն։ Առաջին եթերաշրջանը հիմնված է ենթավերնագրին համանուն գրքի վրա, որը գրվել է Ջեֆրի Թուբինի կողմից։ Երկրորդ եթերաշրջանը ներկայացնում է մոդելավորող Ջաննի Վերսաչեի սպանությունը մարդասպան Էնդրյու Քյունենենի կողմից։
Հեռուստասերիալը հեռարձակվել է ամերիկյան <<FX>> ալիքով։ Հեռուստասերիալի պրեմիերան եղել է 2016թ-ի փետրվարի 2-ին։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:Անգլերեն հեռուստասերիալներ
Մարգարիտա Բախշինյան
Մարգարիտա Զավենի Բախշինյան, հայ բժիշկ, հյուսվածաբան։ Բժշկական գիտությունների դոկտոր (1989), պրոֆեսոր (1992):
Զավեն Տիգրանի Բախշինյանի դուստրը։
Կենսագրություն
Մարգարիտա Բախշինյանը ծնվել է 1939 թվականի նոյեմբերի 21-ին, Երևանում։ 1962 թվականին ավարտել Է Երևանի բժշկական ինստիտուտը։ 1962 թվականից աշխատում է Երևանի բժշկական ինստիտուտի հյուսվածաբանության ամբիոնում, 1987-1993 թվականներին՝ ստոմատոլոգիական ֆակուլտետի փոխդեկան, 1993-1997 թվականներին՝ ստոմատոլոգիական ֆակուլտետի դեկան։
Առաջինն է Էլեկտրոնային մանրադիտակով և ձևաչափական հետազոտություններով ուսումնասիրել մակրոֆագերը in vivo պայմաններում՝ չարորակ աճի և հյուսվածքային հակածինով ու ռետինոիդներով իմունային համակարգի խթանման ժամանակ։ «Ընդհանուր հյուսվածաբանություն» բուհական դասագրքի համահեղինակ (2002) ։
Ծանոթագրություններ
Կատեգորիա:Հայ բժիշկներ Կատեգորիա:Հայ հյուսվածաբաններ Կատեգորիա:Բժշկական գիտությունների դոկտորներ Կատեգորիա:Հայ պրոֆեսորներ Կատեգորիա:Երևանի պետական բժշկական համալսարանի շրջանավարտներ
Վասիլ Գոձիաշվիլի
Վասիլ (Վասո) Դավիթի Գոձիաշվիլի (ვასილ დავითის ძე გოძიაშვილი, ), կինոյի և թատրոնի վրացի խորհրդային դերասան։ ԽՍՀՄ ժողովրդական արտիստ (1958) ։
Կենսագրություն
Վասիլ Գոձիաշվիլին ծնվել է 1905 թվականի նոյեմբերի 14-ին (նոյեմբերի 27) Վիկարի գյուղում (ներկայում՝ Կախեթի մարզի երկրամաս, Վրաստան) (այլ տվյալներով՝ ծնվել է Թբիլիսիում )։
14 տարեկանից կրկեսում հանդես է եկել էստրադային համարներով։
1922-1924 թվականներին սովորել է Թիֆլիսի Ակակի Պագավայի դրամատիկական ստուդիայում։
1924-1930 թվականներին Վասիլ Գոձիաշվիլին եղել է Շոթա Ռուսթավելու անվան պետական ակադեմիական թատրոնի դերասան (Թիֆլիս)։ 1930 թվականից եղել է Վրաստանի երկրորդ պետական թատրոնի (ներկայում՝ Վրաստանի Մարջանիշվիլու անվան թատրոն) դերասան։
Վասո Գոձիաշվիլին եղել է Կոնստանտին Մարջանիշվիլու և Ալեքսանդր Ախմետելիի աշակերտը։
Կինոյում առաջին անգամ նկարահանվել է 1932 թվականին։
Ելույթներ է ունեցել որպես էստրադային երգիչ։ 1939 թվականին դարձել է Էստրադայի առաջին համամիութենական մրցույթի մրցանակակիր։
Վրացական ԽՍՀ Գերագույն Խորհրդի չորրորդ և հինգերորդ նստաշրջանների պատգամավոր է։
Վասիլի Գոձիաշվիլին մահացել է 1976 թվականի հունվարի 30-ին (այլ տվյալներով՝ հունվարի 27-ին) Թբիլիսիում։ Թաղված է Դիդուբեի պանթեոնում։
Արտաքին հղումներ
Կատեգորիա:Վրացի կինոդերասաններ Կատեգորիա:Վրացական ԽՍՀ ժողովրդական արտիստներ Կատեգորիա:ԽՍՀՄ ժողովրդական արտիստներ Կատեգորիա:Վրացական ԽՍՀ Շոթա Ռուսթավելու անվան պետական մրցանակի դափնեկիրներ Կատեգորիա:Խորհրդային դերասաններ Կատեգորիա:Դիդուբեի պանթեոնում թաղվածներ Կատեգորիա:20-րդ դարի դերասաններ Կատեգորիա:Թատրոնի վրացի դերասաններ Կատեգորիա:Ստալինյան մրցանակի դափնեկիրներ Կատեգորիա:Հոկտեմբերյան հեղափոխության շքանշանով պարգևատրվածներ Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Դիմիտրանա Իվանովա
Դիմիտրանա Իվանովա (Димитрана Иванова, ծննդյան անունը՝ Димитрана Petrova, ), բուլղարացի ֆեմինիստ, ուսուցիչ, լրագրող, կրթության բարեփոխիչ, սուֆրաժիստ, կանանց իրավունքների ակտիվիստ։ 1926-1944 թվականներին նախագահել է Բուլղարիայի կանանց միությունը։
Կենսագրություն
Դիմիտրանան ծնվել է 1881 թվականին Ռուսեում, առևտրականի ընտանիքում։ Սովորել է տեղի աղջիկների դպրոցում, այնուհետև՝ աղջիկների ավագ դպրոցում։ 1896 թվականին Սոֆիայի համալսարանում կանայք կարող էին միայն դասախոսություններ լսել, մինչև 1901 թվական նրանք չէին կարող կանոնավոր կերպով որպես ուսանող հաճախել համալսարան, թեև դրանից հետո էլ առկա էին դժվարություններ, քանի որ աղջիկների ավագ դպրոցը համալսարանի ընդունեության համար առաջարկում էր 6-րդ կամ 7-րդ դասարանի կրթություն։ Այս պատճառաբանությամբ Դիմիտրանա Իվանովային չընդունեցին Սոֆիայի համալսարանի իրավաբանական ֆակուլտետ, սակայն նա առաջին կինն էր, որ մանկավարժություն և փիլիսոփայություն ուսանեց Ցյուրիխի համալսարանում։ Երբ 1900 թվականին Դիմիտրանան վերադարձավ Բուլղարիա, աշխատանքի անցավ որպես ուսուցիչ, որն այդ ժամանակ կանանց հասանելի միակ մասնագիտությունն էր (մինչև 1904 թվականն այս մասնագիտությունն արգելված է եղել ամուսնացած կանանց համար)։ 1914 թվականին Դիմիտրանան ամուսնացել է ուսուցիչ Դոնչու Իվանովի հետ՝ միաժամանակ շարունակելով իր մասնագիտական գործունեությունը (ամուսնացած կին ուսուցիչների արգելքը հանվել է 1904 թվականին)։ 1921 թվականին Դիմիտրանան թույլտվություն է ստացել ընդունվելու Սոֆիայի համալսարանի իրավաբանական ֆակուլտետ, որն ավարտել է 1927 թվականին ։
Գործունեություն
1926 թվականին Իվանովան հաջորդում է 1901 թվականին հիմնադրված Բուլղարիայի կանաց միության նախագահ Յուլիա Մալինովային և պաշտոնավարում մինչև 1944 թվականը։ 1935-1940 թվականներին Իվանովան եղել է Կանանց միջազգային միության անդամ։ Հանրային բանավեճերի արդյունքում հայտնի է դարձել որպես հակասական գործիչ։ Իր պաշտոնավարման ընթացքում, որպես Բուլղարիայի կանաց միության նախագահ, կարևորել է երկու հարց՝ կանանց իրավագիտություն ուսանելու թույլտվությունը և կանանց ընտրելու իրավունքը։
Իվանովան ձերբակալվել է 1944 թվականին, երբ կոմունիստները գրավեցին Բուլղարիան, և բոլոր քաղաքացիական «բուրժուական» կազմակերպությունները վերացվեցին։ Իվանովան ազատ է արձակվել 1945 թվականին կոմունիստական շարժման մեջ ներգրավված իր կապերի միջամտության շնորհիվ։
Արտաքին հղումներ
Կատեգորիա:Բուլղարացի մանկավարժներ Կատեգորիա:Բուլղարացի լրագրողներ Կատեգորիա:Սոֆիայի համալսարանի շրջանավարտներ Կատեգորիա:Ֆեմինիստներ Կատեգորիա:Բուլղարացի սուֆրաժիստներ Կատեգորիա:Բուլղարացի ֆեմինիստներ Կատեգորիա:Ցյուրիխի համալսարանի շրջանավարտներ
Տիժուկասի գավառ
Տիժուկասի  (Microrregião de Tijucas), գավառ Բրազիլիայում՝ Սան Պաուլու նահանգի կազմում։ Մտնում է Կամպինաս մարզի մեջ։ Բնակչությունը կազմում է 74 198 մարդ՝ 2005 թվականի տվյալներով։ Զբաղեցնում է 2127,692 կմ² տարածք։ Բնակչության խտությունը՝ 34,9  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Պուի սյուր Վան
Պուի սյուր Վան (Pouy-sur-Vannes), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 144 մարդ, բնակչության խտությունը` 9.10 մարդ/կմ²։ Բնակավայրը զբաղեցնում է 15.82 կմ² տարածք։
Աշխարհագրություն
Գտնվում է Փարիզ քաղաքից 110 կմ հարավ-արևելք, Շալոն ան Շամպայն քաղաքից` 95 կմ հարավ-արևմուտք, Տրուա քաղաքից` 36 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 81 աշխատունակ (15-64 տարեկան) բնակիչ, որոնցից ակտիվ էին 62-ը, իսկ ոչ ակտիվները` 19։ Ակտիվության ցուցանիշը կազմում է 76,5 %։ 62 աշխատունակ մարդկանցից աշխատել է 58 անձ (36 տղամարդ և 22 կին)։ Գործազուրկ են եղել 4 անձ (4 տղամարդ և 0 կին)։ 19 անաշխատունակներից 2-ը եղել են աշակերտներ կամ ուսանողներ, 10-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բաժեր (Արյեժի գավառ)
Բաժեր (Bagert), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սենտ Կրուա Վոլվեսթր կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09033։
Բնակչություն
Համայնքի բնակչությունը 2008 թվականին կազմում էր 58 մարդ։
Տնտեսություն
2007 թվականի տվյալներով 30 աշխատունակ տարիքի մարդկանցից (15-64 տարեկան) 16-ը տնտեսապես ակտիվ էին, 14-ը անգործունակ (ակտիվության ցուցանիշը 53,3 %, 1999 թվականին եղել է՝ 61,6 %)։ 16 աշխատունակ բնակիչներից 14-ը աշխատում էին (8 տղամարդ և 6 կին), անաշխատանք էին 2-ը (1 տղամարդ և 1 կին)։ 14 անգործունակ մարդկանցից 1-ը աշակերտներ կամ ուսանողներ են, 3-ը թոշակառու, 10-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Տուբարանի գավառ
Տուբարանի  (Microrregião de Tubarão), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 367 365 մարդ 2005 թվականի տվյալով։ Զբաղեցված տարածքը 4657,658 կմ²։ Բնակչության խտությունը 78,9  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սանտա Կատարինա նահանգի գավառներ
Իսիտնոֆրետ
Իսիտնոֆրետ, Իսետնոֆրետ («Գեղեցիկ Իսիդա»), Ռամզես II-ի «գլխավոր կանանցից» մեկը, նրա Մերնեպտահ ժառանգի մայրը։ Առավել հայտնի կայսրուհիներից մեկը, գլխավոր տիկին է դարձել Նեֆերտարիի մահից հետո, փարավոնի կառավարման 24-րդ տարում ։
Ծագում և տիտղոսներ
Համաձայն նրա տիտղոսների Իսիտնոֆրետը չուներ կայսերական ծագում։ Դատելով նրա ավագ դստեր Բենտ-Անատի անունից՝ ի պատիվ Քանանի աստվածուհի Անատի, Իսիտնոֆրետը կարող է լինել օտարերկրյա արքայադուստր, քանի որ հին եգիպտացիները, սովորաբար, իրենց երեխաներին անուն էին տալիս՝ կապված նրանց մայրերի ծագուման հետ։ Սակայն, Ռամզեսների ժամանակաշրջանում Անատը աստվածուհի էր համարվում և կարող էր պատճառ հանդիսանալ, որպեսզի եգիպտացիները դուստրերին կոչեին նորաոճ «էկզոտիկ» անունով ։
Կենսագրություն
Իսիտնոֆրետի ծագման մասին քիչ բան է հայտնի։ Իր երեխաների և փարավոնի սիրելի տիկնոջ՝ Նեֆերտարիի պատմության ֆոնում Իսիտնոֆրետը մնում է խավարում։ Դատելով նրա երեխաների տարիքից՝ փարավոնը Իսիտնոֆրետի և Նեֆերտարիի հետ ամուսնացել է նույն ժամանակահատվածում, երբ դեռ հանդիսանում էր գահաժառանգ։ Նեֆերտարին ծնեց առաջնեկ Ամոնհերվենեմեֆին, իսկ Իսիտնոֆրետը Ռամզեսին պարգևեց երկրորդ զավակին և Բենտ-Անատ դստերը։ Իսիտնոֆրետը ունեցել է 4-ից ավելի երեխաներ՝ Ռամզես, Խաեմուաս, Մեներպտահ (գահաժառանգ), Բենտ-Անատ և Իսիտնոֆրետ կրտսեր (Իսիտնոֆրետ II) ։
ԿԱրելի է միայն ենթադրել թե ինչ հարաբերություններ են եղել կայսրուհիների միջև։ Ժայռափոր Աբու Սիմբել վանքում Իսիտնոֆրետի պատկերը բացակայում է, սակայն այնտեղ պատկերված են նրա դստեր՝ Բենտ֊Անատի և փարավոնի սիրելի կնոջ՝ Նեֆերտարիի նկարները։ Միայն Նեֆերտարիի մահից հետո է Իսիսնոֆրետը զբաղեցրել գլխավոր տիկնոջ տեղը և ստացել բարձր հասարակական դիրք։ Նրա պատկերը ամուսնու և երեխաների հետ հանդիպում է Խաեմուասի Ասուանում գտնվող կոթողում (գահակալման 24 ֊ 30 ֊ րդ տարիներին) և Գեբել էլ֊Սիլսիլայի Հորեմհեբի տաճարում (գահակալման 33 ֊ 34 ֊ րդ տարիներին)։ Սիլսիլայում Իսիտնոֆրետը պատկերված է կյանքի խորհրդանիշ անխը, այն ինչ նրա դստեր ձեռքին պապիրուս է, դա կարող է նշանակել, որ նա մահացել է Ռամզես II ֊ ի գահակալման 34 ֊ րդ տարում ։ Հնարավոր է, որ Իսիտնոֆրետը թաղված է իր որդու՝ Խաեմուասի կողքին Սերապեումում կամ Կայսրուհիների հովտում, սակայն նրա դամբարանը կորած է ։
Իսիտնոֆրետից հետո գլխավոր տիկնոջ պարտականությունները անցել է Բենտ֊Անատին, ով փարավոնի կինն էր դարձել նրա գահակալման 22 ֊ րդ տարում։
Ծանոթագրություններ
Կատեգորիա:Հին Եգիպտոսի թագուհիներ
Եդեմական ծաղիկը
Եդեմական ծաղիկը, Հովհաննես Թումանյանի հեքիաթը։
Սյուժե
Հեքիաթը պատմում է հարուստ վաճառականի մասին, ով մի բարի ու գեղեցիկ աղջիկ է ունենում, անունը` Ծաղիկ ։ Մի օր վաճառականը տեղ գնալիս է լինում, աղջկան հարցնում է, թե ինչ բերի նրա համար, նա էլ ասում է, որ հորից միայն մի բան է ուզում` եդեմական ծաղիկը, հայրն էլ խոստանում է, որ կբերի։ Հայրը աշխարհից աշխարհ է ընկնում, իր առևտուրը անում, հետո գնում է, որ եդեմական ծաղիկը գտնի, ումից հարցնում է, ոչ ոք չգիտի, թե որտեղ է այդ ծաղիկը աճում։ Վերջապես մի ծերունու է գտնում, ով նրան ցույց է տալիս, թե որտեղ է աճում եդեմական ծաղիկը, նա էլ ծերունու ցույց տված ճանապարհով գնում, և եդեմական ծաղիկը գտնում է։ Ծաղիկը պոկում է, և այդ պահին հայտնվում է Սպիտակ դևն ու նրան ասում, որ վաճառականը հենց այդ պահին կմեռնի, վաճառակականն էլ խոնարհվում է հրեշի առաջ, ներողություն խնդրում, և ասում, որ այդ ծաղիկը իր աղջիկն էր ուզել, այդ պատճառով էլ նա պոկել էր ծաղիկը։ Հրեշը նրան ներում է, բայց մի պայման է նրա առաջ դնում, որ հենց վաճառականի տան դիմացի սարը սպիտակի, վաճառականը պետք է իր աղջկան տա հրեշին, վաճառականն էլ համաձայնվում, ու տուն է վերադառնում։ Տան դիմաց աղջիկը վաճառականին դիմավորում է, վաճառականը նրան է տալիս ծաղիկը, բայց ոչինչ իր հետ պատահածից չի պատմում։ Մի քանի օր է անցնում, վաճառականը դուրս է գալիս տեսնում դիմացի սարը սպիտակել է, ներս է մտնում, ու սկսում լաց լինել։ Պատճառը հարցնում են, չի կարողանում թաքցնել, ամեն ինչ պատմում է, Ծաղիկն էլ նրան հանգստացնում է, ասում, որ ինքը կգնա դևի հետ։ Սպիտակ դևը գալիս է, որ աղջկան տանի, կանգնում է դռան դիմաց, և սկսում մռնչալ։ Մռնչում է, ու նրա սառը շնչից ամբողջ աշխարհը դողում է։ Աղջիկը զուգված, զարդարված եդեմական ծաղիկը ձեռքին դուրս է գալիս տնից, և անմիջապես դևը չարախինդ ոռնոցով հափշտակում է աղջկան, տանում Մասիսի մեծ վիհը, որտեղ միշտ մռայլ ու սառն աշխարհում դևի ապարանքն էր։ Նա միշտ ապարանքից իջնում է ու սարսափ տարածում ամբողջ աշխարհում, և մի անգամ, երբ նա հեռանում է ապարանքից, աղջիկը փախչում է։ Դևը գալիս է, տեսնում, աղջիկը փախել է, բարկացած ընկնում է նրա հետևից, գնում, հասնում է նրան։ Աղջիկը արդեն հասած է լինում Արագածի փեշերին, և երբ տեսնում է, որ դևը հասնում է իրեն, սարսափից ճչում ու օգնություն է կանչում։ Այդ պահին մի դուռ է նրա դիմաց բացվում, ու նա մտնում է սարի մեջ։ Աղջիկը երբ մտնում է սարի մեջ, նրա առաջ մի դրախտային այգի է բացվում, և այնտեղ երգ է լսվում մի արքայի մասին, ով ո՛չ քնած է, ո՛չ մեռած, ու միայն կարթնանա, երբ մեկը կարտասվի և համբույր կտա նրան։ Աղջիկը մի պալատ է գտնում, մեջը մի երիտասարդ է լինում, ո՛չ քնած է լինում, ո՛չ մեռած։ Աղջիկը նրան տեսնելուն պես արտասվում է, կռանում ու համբուրում։ Արցունքները ընկնում են երիտասարդի դեմքին, և երիտասարդը միանգամից կանգնում ու աղջկան հարցնում է, թե ո՞վ է նա, նա էլ ամեն ինչ պատմում է։ Սպիտակ դևը դեռ սպասում էր, որ աղջկան բռնի, բայց տղան դուրս է գալիս ու սկսում նրա հետ կռվել։ Տղան հաղթում է, իսկ դևը փախչում է իր ապարանք ու թաքնվում։ Արաքսի հովտում աստվածային հանդես է բացվում, իսկ երիտասարդը պսակվում է աղջկա հետ։
Արտաքին հղումներ
Կատեգորիա:Հովհաննես Թումանյանի հեքիաթներ
Մարտին Ատկինսոն
Մարտին Ատկինսոն (Martin Atkinson, ծնվ․՝ մարտի 31, 1971, Բրեդֆորդ), անգլիացի պրոֆեսիոնալ ֆուտբոլային մրցավար, ով հանդիպումներ է սպասարկում հիմնականում Պրեմիեր Լիգայում, ինչպես նաև ՖԻՖԱ֊ում։ Նա ծնվել է Անգլիայի Բրեդֆորդ քաղաքում, սակայն այժմ ապրում է Լիդսում։
Ատկինսոնը մրցավարական իր առաջին քայլերն արել է Անգլիայի ֆուտբոլային լիգայում 1995 թվականին, որպես մրցավարի օգնական։ 2005 թվականից նա սպասարկում է Պրեմիեր Լիգայի հանդիպումները։
Կարիերա
Ատկինսոնն իր մրցավարական կարիերան սկսել է 16 տարեկան հասակում՝ տեղի ֆուտբոլային թիմում։ 1998 թվականին նա որպես մրցավարի օգնական աշխատում է Անգլիայի ֆուտբոլային լիգայում։
2002 թվականին նա դառնում է ֆուտբոլային լիգայի մրցավար ։
2006 թվականին Ատկինսոնը դառնում է ՖԻՖԱ֊ի մրցավար ։
Անգլիայի Սուպերգավաթ 2006
Կարդիֆի Միլենիում մարզադաշտում Ատկինսոնը սպասարկեց 2006 թվականի Անգլիայի սուպերգավաթային խաղը ։
ՖԱ տիտղոսի եզրափակիչ 2008
Ատկինսոնը 2008 թվականին Ուեմբլի մարզադաշտում սպասարկեց Անգլիայի ֆուտբոլային ասոցիացիայի տիտղոսի եզրափակիչ խաղը, որտեղ մրցեցին Էբսֆլիթ Յունայթեդը և Տորգայ Յունայթեդը ։
Անգլիայի գավաթի եզրափակիչ 2011
Ատկինսոնը 2011 թվականին սպասարկեց Ֆուտբոլի Անգլիայի գավաթի եզրափակիչ խաղը, որտեղ մրցեցին Մանչեսթեր Սիթին և Սթոք Սիթին։
Ֆուտբոլային լիգայի եզրափակիչ 2014
Ատկինսոնը 2014 թվականին սպասարկեց Ֆուտբոլային լիգայի գավաթի եզրափակիչ խաղը, որտեղ մրցեցին Մանչեսթեր Սիթին և Սանդերլենդը։
Եվրոպա և միջազգային
2007 թվականին Ատկինսոնը սպասարկեց Եվրո 2008-ի որակավորման փուլի C խմբում Մոլդովայի և Թուրքիայի հավաքականների հանդիպումը։
2008-2009 մրցաշրջանում նա առաջին անգամ սպասարկեց ՈՒԵՖԱ Չեմպիոնների Լիգայի հանդիպում ։
2015 թվականի դեկտեմբերի 15-ին ՈՒԵՖԱ-ն հայտարարեց տասնութ մրցավարի անուն, որոնք կսպասարկեն Եվրո 2016-ը։ Նրանց թվում է Մարտին Ատկինսոնը ։
Վիճակագրություն
Բոլոր մրցաշարերի վիճակագրությունը
Արտաքին հղումներ
Կատեգորիա:Անգլիացի ֆուտբոլային մրցավարներ Կատեգորիա:ՈՒԵՖԱ Չեմպիոնների Լիգայի մրցավարներ
Յանոշ Հորվաթ
Յանոշ Հորվաթ (Horváth János, ), հունգարացի տնտեսագետ և պետական գործիչ, Հունգարիայի Ազգային ժողովի անդամ 1945-1947 և 1998-2014 թվականներին։
1945 թվականին եղել է Հունգարիայի խորհրադարանի ամենաերիտասարդ անդամը։ 2003 թվականից՝ խորհրդարանի ամենատարեց։
Վաղ տարիներ
1933 թվականից ծառայել է որպես հետախույզ։ 1936-1939 թվականներին միացել է երիտասարդների Կալվինիստական շարժմանը։ 1938-1939 թվականներին եղել է Soli Deo Gloria-ի կոլեգիայի նախագահը։
1940 թվականին ավարտել է Բուդապեշտի Իշտվան Սեչենիի առևտրի դպրոցը։ Մինչև 1947 թվականը աշխատել է Nostra General Public Company Warehouse ընկերությունում՝ սկզբում հաշվապահ, ապա գլխավոր հաշվապահի տեղակալ և, վերջապես, ընկերության նախագահ։ Այդ ժամանակ նա նաև սովորել է և 1946 թվականին ավարտել է տեխնոլոգիայի և տնտեսագիտության համալսարանի տնտեսագիտության ֆակուլտետը։
Քաղաքական գործունեություն
1942 թվականին Հորվաթը անդամագրվեց փոքր տերերի անկախ կուսակցությանը (FKGP)։ Եղել է նաև գյուղացիների դաշինքի անդամ։ Մասնակցել է ազգային դիմադրությանը 1944 թվականին ռադիոների ռեժիմի դեմ՝ որպես «Ազատ կյանք» ուսանողական շարժման անդամ։ Ձերբակալվել է գեստապոն և դատապարտվել մահվան, սակայն հաջողությամբ փախել է բանտից։
1947 թվականի հունվարի 16-ին ձերբակալվել է հունգարական ընկերության (Magyar Közösség) գործի շինծու մեղադրանքով, դատապարտվել է չորս տարվա հարկադիր աշխատանքի։ Անկախ, մանր հողատերերի կուսակցությունից հեռացվել է։ Բանտից դուրս է եկել 1951 թվականին։ Դրանից հետո 1951 թվականից աշխատել է որպես բանվոր, իսկ 1954 թվականից՝ մեխանիկ
1956 թվականից հետո
1992 թվականին Ինդիանայում ԱՄՆ Ներկայացուցիչների պալատի ընտրություններում պարտվել էր Էնդրյու Ջեյքոբս կրտսերին։
1997 թվականին Հորվաթը Հունգարիա է վերադարձել Վիկտոր Օրբանի՝ Ֆիդես կուսակցության առաջնորդի հրավերով։ Ստացել է Բուդապեշտի տնտեսագիտության և պետական կառավարման համալսարանի պատվավոր դոկտորի կոչում, որտեղ դասախոսել է որպես հրավիրված պրոֆեսոր։ 1999 թվականից հունգարական տնտեսական միության նախագահն է և մշակութային փոխանակման միության անդամ։ Նա տասնչորս գրքի և մի քանի հարյուր հոդվածների հեղինակ կամ համահեղինակ է։ Զբաղեցրել է կուսակցության տնտեսական քաղաքականության հարցերով կոմիտեի նախագահի պաշտոնը։
1998 թվականին ընտրվել է Ազգային ժողովի պատգամավոր։ 1998 թվականի հունիսի 25-ից մինչև 2002 թվականի մայիսի 14-ը եղել է տնտեսագիտության կոմիտեի անդամ։ Զբաղեցրել է Եվրոպական ինտեգրման հարցերով ենթակոմիտեի նախագահի պաշտոնը, հետագայում դարձել արտաքին գործերի կոմիտեի անդամ։
Արտաքին հղումներ
Կատեգորիա:Կոլումբիայի համալսարանի շրջանավարտներ Կատեգորիա:Հունգարացի տնտեսագետներ Կատեգորիա:Հունգարիայի քաղաքական գործիչներ Կատեգորիա:Հունգարացի պետական գործիչներ Կատեգորիա:ԱՄՆ-ի հանրապետական կուսակցության անդամներ Կատեգորիա:Հունգարացի հակակոմունիստներ
Լամեգու
Լամեգու (Lamego []), քաղաք Պորտուգալիայում, համանուն մունիցիպալիտետի կենտրոնը Վիզեու շրջանի կազմում։ Հին վարչական բաժանմամբ ընդգրկվել է Տրաշ ուժ Մոնտիշ և Ալտու Դորու նահանգի կազմի մեջ։ Մտնում է տնտեսա-վիճակագրական Դորու ենթաշրջանի մեջ, որն էլ մտնում է Հյուսիսային շրջանի մեջ։ 2006 թվականի դրությամբ քաղաքի բնակչության թվաքանակը կազմում է 11 հազար, իսկ մունիցիպալիտետի բնակչությանը՝ 26,5 հազար ։ Զբաղեցնում է 167 կմ² տարածք ։
Քաղաքի հովանավորը համարվում է Մարիամ Աստվածածինը։ Քաղաքի տոնը սեպտեմբերի 8-ին է։
Դիրք
Քաղաքը գտնվում է շրջանի վարչական կենտրոն Վիզեու քաղաքից 49 կմ հյուսիս։
Պատմություն
Քաղաքը հիմնադրվել է հին ժամանակներում։ Վաղ միջնադարում եղել է Լամեգու թեմի կենտրոնը։
714 թվականին քաղաքը արաբները գրավել են։
1057 թվականին Ֆերդինանդ I Մեծը նվաճելով ժամանակակից Պորտուգալիայի մի շարք հյուսիսային մարզեր, անցել է Դուերո և այդ թվում՝ ազատագրել Լամեգուն։
1139 թվականին Լամեգուում Աֆոնսու I Մեծը դարձել է Պորտուգալիայի թագավոր (դրանով իսկ անկախանալով Կաստիլիայից)։
Մունիցիպալիտետի կազմը
Մունիցիպալիտետի մեջ մտնում են հետևյալ շրջանները․
Արտաքին հղումներ
Կատեգորիա:Պորտուգալիայի քաղաքներ
Դոն Բազիլիու
Դոն Բազիլիու (Dom Basílio), համայնք Բրազիլիայում՝ Բաիա նահանգի կազմում։ Գտնվում է Հյուսիս-արևելյան նահանգի Բաիա մարզում։ Մտնում է Սեռանիա գավառի կազմի մեջ։ Բնակչությունը կազմում է 10 940 մարդ՝ 2006 թվականի տվյալներով։ Գրավում է 742 կմ² տարածք։ Բնակչության խտությունը՝ 16,7 մարդ/կմ²։
Քաղաքի տոնը նշվում Է ապրիլի 7-ին։
Աշխարհագրություն
Տեղանքի կլիման արևադարձային է։
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Հեռախոսային ցանց
Հեռախոսային ցանց, հեռախոսային կապի իրականացման համար նախատեսված տեխնիկական կառույցների և սարքավորումների համալիր։
Բաղկացած է կապի հեռախոսային հանգույցներից, հեռախոսային կայաններից, կապի գծերից, բաժանորդային տեղակայանքներից (հեռախոսային ապարատ)։ Ըստ ֆունկցիոնալ և կառուցվածքային առանձնահատկությունների՝ հեռախոսային ցանցերը լինում են տեղական (գյուղական և քաղաքային), ներգոտիական, գոտիական, միջքաղաքային, միջազգային։ Գյուղական հեռախոսային ցանց կառուցվում է շառավղա-հանգուցային սկզբունքով. վերջնակայանները միմյանց իմացվում են հանգուցային, իսկ հանգուցային կայանները՝ կենտրոնական կայանի միջոցով, որը ելք ունի դեպի միջքաղաքային ավտոմատ հեռախոսային կայան (ՄԱՀԿ)։ Քաղաքային հեռախոսային ցանցերը լինում են չշրջանացված (եթե քաղաքում մեկ հեռախոսային կայան կա) և շրջանացված (եթե մի քանիսն են)։ Ներգոտիական հեռախոսային ցանց կազմվում է երկրի տարածքը պայմանականորեն բաժանող գոտիներից յուրաքանչյուրի սահմաններում գործող մեկ կամ երկու ՄԱՀԿ-ից, դրանք միմյանց ու տվյալ գոտու տեղական ցանցերին միացնող կապի գծերից։ Գոտիական հեռախոսային ցանցը տեղական և ներգոտիական հեռախոսային ցանցերի համախումբն է։ Միջքաղաքային հեռախոսային ցանց, միավորում է բոլոր գոտիների ՄԱՀԿ-երը, կոմուտացման ավտոմատ հանգույցները և կապի գծերը։ Միջազգային հեռախոսային ցանց. միջազգային ՄԱՀԿ-երի, միջազգային (այդ թվում և միջմայրցամաքային) կապ ապահովող ավտոմատ արանզիտի հանգույցների և գծերի ամբողջությունն է։
Կատեգորիա:Հեռահաղորդակցություն
Մինաս Բժշկյան
Մինաս Մանուկի Բժշկյան, հայ բանասեր, մանկավարժ, պատմաբան, ազգագրագետ, երաժշտագետ, Վենետիկի Մխիթարյան միաբանության անդամ։
Կենսագրություն
Մինաս Բժշկյանը եղել է ուսուցիչ տեղի, ապա՝ Ղարա–Սուի (կամ՝ Ղարասուբազար, այժմ՝ Բելոգորսկ) Մխիթարյան միաբանության դպրոցներում, 1814 թվականին տեղափոխվել է Կոստանդնուպոլիս, ծավալել թատերական գործունեություն։ Գրել է «Ճեմարան գիտելեաց» (1815), «Պատմութիուն Պոնտոսի, որ է Սեաու ծով» (1819), «Քերականութիւն ռուսերեն–հայերեն» (1828) աշխատությունները։ «Ճանապարհորդութիւն ի Լեհաստան» (1830) ուղեգրության մեջ ի մի է բերել պատմիչների թողած տեղեկությունները Անի քաղաքի և դեպի Լեհաստան (1062 և 1239 թվականներին) տեղի ունեցած գաղթերի մասին, օգտագործել Անիի և Շիրակի մի շարք պատմական հուշարձանների արձանագրությունները, հնագիտական, ազգագրական տեղեկություններ է հաղորդել XIX դարից Լեհաստանի, Ռումինիայի, Բուլղարիայի և Ուկրաինայի հայաբնակ վայրերի, հայերի կենցաղի, ազգային սովորույթների, դատավարության, եկեղեցական բարքերի, վանքերի և այլ հուշարձանների մասին։ Մինաս Բժշկյան գիտական հետաքրքրությունների շրջանակներում են եղել նաև ազգային երգարվեստի, միջնադարյան խազագրերի և հայկական ձայնագրության նոր համակարգի խնդիրները։ Լինելով երաժշտագետ Հ. Լիմոնջյանի ժամանակակիցը՝ Բժշկյան տեղեկություններ է արձանագրել նրա կյանքի և գործունեության մասին, նրա խորհրդով և օգնությամբ նոթեր շարադրել հայ երաժշտության վերաբերյալ։ Ունի երաժշտագիտական անտիպ մի աշխատություն՝ «Երաժշտութիւն, որ է համառօտ տեղեկութիւն երաժշտական սկզբանց և ելևէջութեանց եղանակաց և նշանազրաց խազից» (1815)։
Ծանոթագրություններ
Կատեգորիա:Մխիթարյան միաբանության անդամներ Կատեգորիա:Հայ բանասերներ Կատեգորիա:Հայ մանկավարժներ Կատեգորիա:Իտալահայ պատմաբաններ Կատեգորիա:Հայ ազգագրագետներ Կատեգորիա:Հայ երաժշտագետներ
Իոսեբ Նոնեշվիլի
Իոսեբ Նոնեշվիլի (იოსებ ნონეშვილი, ), վրացի բանաստեղծ։ Շոթա Ռուսաթավելու անվան մրցանակակիր։
Կենսագրություն
Իոսեբ Նոնեշվիլին ծնվել է 1918 թվականին։ Բանաստեղծությունների առաջին ժողովածուն լույս է տեսել 1938 թվականին «Մեր սերունդ» ամսագրում։ 1940 թվականին ավարտել է Թբիլիսիի պետական համալսարանի բանասիրական ֆակուլտետը։ 1943-1946 թվականներին ծառայել է Խորհրդային բանակում։ Մասնակցել է Հայրենական մեծ պատերազմին։ 12 տարի խմբագրել է մանկական «Դիլա» («Առավոտ») ամսագիրը, այնուհետև՝ «Լիտերատուրուլի Սաքարթվելո» («Գրական Վրաստան») թերթը։ Եղել է Վրաստանի գրողների միության վարչության քարտուղարը։ Ունի բանաստեղծությունների և պոեմների շուրջ 30 ժողովածու ։ Նրա ստեղծագործությունները թարգմանվել են բազմաթիվ լեզուներով։
Թաղված է Դիդուբեի պանթեոնում։
Հիշատակ
Նոնեշվիլու ծննդավայր Կարդանախի գյուղում գործում է նրա անվան թանգարանը։
Ծանոթագրություններ
Կատեգորիա:Վրացի գրողներ Կատեգորիա:Հայրենական մեծ պատերազմի մասնակիցներ Կատեգորիա:Թբիլիսի քաղաքում մահացածներ Կատեգորիա:Դիդուբեի պանթեոնում թաղվածներ Կատեգորիա:Վրացի բանաստեղծներ Կատեգորիա:Թբիլիսիի պետական համալսարանի շրջանավարտներ Կատեգորիա:ԽՄԿԿ անդամներ Կատեգորիա:Վրաստանի գրողների միության անդամներ
Թզուկ ճագար
Թզուկ ճագար, կաթնասուն կենդանիներ նապաստակների ընտանիքից։
Տարածում
Թզուկ ճագարը բնակվում է ԱՄՆ-ի հյուսիս-արևմուտքում, Վաշինգտոնում, Այդահոյում, Մոնտանայում, Վայոմինգում, Նևադայում և Կալիֆորնիայի հյուսիսում։ Նախընտրում են լանդշաֆտներ` երեքատամնավոր օշինդրի բուսականությամբ (Artemisia tridentata):
Կենսակերպ
Փորում են փոսեր մինչև մոտավորապես 1 մ. խորությամբ, որոնք, որպես կանոն ունեն 4 կամ 5 դուրս գալու տեղեր, հաճախ` անմիջականորեն թփերի տակ։ Այդ գործողությունը տարբերում է նրանց Sylvilagus ցեղի ներկայացուցիչներից, որոնք չեն փորում սեփական փոսեր։ Նրանք թփերի միջով արահետներ են գցում, որոնք թույլ են տալիս նրանց արագ շարժվել։ Ակտիվ են թե՛ ցերեկային, թե գիշերային ժամերին։ Կեր փնտրելու ժամանակ բնից 30 մետրից ավել չեն հեռանում։ Հիմնականում սնվում են երեքատամնավոր օշինդրով։
Բազմացում
Հղիությունը տևում է 4 շաբաթ։ Էգը ծնում է տարին երեք անգամ, 4-ից 8 ձագ։
Արտաքին հղումներ
Կատեգորիա:Կենդանիներ այբբենական կարգով Կատեգորիա:Նապաստակներ
Պրալեն (Օբի գավառ)
Աշխարհագրություն
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 105 կմ հարավ, Տրուա քաղաքից` 30 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 55 աշխատունակ (15-64 տարեկան) բնակիչ, որոնցից ակտիվ էին 42-ը, իսկ ոչ ակտիվները` 13։ Ակտիվության ցուցանիշը կազմում է 76,4 %։ 42 աշխատունակ մարդկանցից աշխատել է 41 անձ (23 տղամարդ և 18 կին)։ Գործազուրկ են եղել 1 անձ (0 տղամարդ և 1 կին)։ 13 անաշխատունակներից 4-ը եղել են աշակերտներ կամ ուսանողներ, 4-ը` թոշակառուներ, իսկ 5-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Օռլով (ադամանդ)
Առասպելներ ծագման մասին
Ալմաստը հայտնաբերվել է Հնդկաստանում 17-րդ դարի վերջին - 18-րդ դարի սկզբին։ Ըստ հասած տեղեկությունների՝ ալմաստը մշակման ժամանակ տաշելիս փոքրացել է։ Այս թեթև կանաչավուն երանգով սպիտակ ալմաստի զանգվածը սկզբնապես գնահատվել է 400 կարատ, բայց ադամանդի ձևով մշակման ենթարկվելուց հետո նրա քաշը կտրուկ իջավ և գնահատվում է 189,62 կարատ։ Սա այն հազվագյուտ ալմաստներից մեկն է, որ պահպանել է նախնական հնդկական երեսակումը։
18-րդ դարի այլ թանկարժեք քարերի նման «Օռլովի» վաղ պատմությունը կապվում է հնդկական տաճարի հետ։ Ըստ առավել հայտնի լեգենդներից մեկի մոտ 1750 թվականին այն Սերինգապատամի տաճարից Մադրաս է տարել մի բրիտանացի զինվոր, որն իրեն հինդուիստ էր ներկայացնում։ Ավելի հավանական է, որ «Օռլովն» ստացվել է Տավերնյեի նկարագրած «Մեծ Մողոլ» ալմաստի կրկներեսակումից՝ ամենայն հավանականությամբ Նադիր շահի կողմից տարվելով Պարսկաստան 1739 թվականին ։
Նվեր Եկատերինա II-ին
Քարը ձեռք է բերել պալատական ակնագործ Իվան Լազարևը Ամստերդամում պարսիկ առևտրականից 400 հազար ֆլորինով (որոշ տվյալներով նա ամուսնացած էր վաճառականի ազգականուհու հետ)։ Այնուհետև Լազարևից գնեց կոմս Գ. Գ. Օռլովը և 1773 թվականին այն անվանակոչության առթիվ ծաղկեփնջի հետ նվիրեց Եկատերինա II-ին՝ վերականգնելու նրա բարեհաճությունն իր նկատմամբ։ Նվերի մասին լուրը տարածվեց ողջ Եվրոպայով, քանի որ ոչ մի եվրոպական միապետ չուներ այդ չափի ադամանդ։
Պակաս ռոմանտիկ վարկածով լազարևյան ադամանդը ֆավորիտը չէր գնել, գումար նրա համար չի վճարել և շատ կարճ ժամանակ է եղել այն նրա ձեռքում։ Քարը Ա. Գ. Օռլովի միջնորդությամբ գնել է հենց Եկատերինա II-ը՝ վճարելով դրա համար պետական գանձարանից։ Բայց որպեսզի կանխի խոսակցությունները իր շռայլության և անմիտ քայլերի մասին, նա մտածել էր մի ամբողջ ներկայացում, իսկ քարն ստացել է Օռլովի անունը ։
Աղբյուրներ
Կատեգորիա:Թանկարժեք քարեր
Ռուսուլման
Ռուսուլման, ժամանակակից հայերենի սլենգի նորաբանություն, համացանցային մեմ, որով հայ իրականության կողմից բնութագրվում է ծայրահեղ ռուսամետ հայացքներ ունեցող անձը՝ անկախ իր ազգային պատկանելիությունից։
«Ռուսուլման» եզրին համարժեք է այլ լեզուներում տարածված վատնիկ (ватник, vatnik) բառը, որը գրեթե կրում է նույն իմաստը։
Ծագում
Ինչպես նշված է Գրանիշում, ռուսուլման է համարվում «Հայաստանի և այլ հետսովետական շարքային երկրների ոխերիմ բարեկամ Ռուսաստանում գերակա ռազմականացված իմպերիալիստական շովինիզմով ախտահարված քաղաքական տարր, որը «ռազմավարական դաշնակցություն» խոստումնալից փաթեթավորման տակ մուտք է ստանում տվյալ երկրի անվտանգության համակարգ՝ այն ներսից քայքայելու և իրեն ստորադաս դարձնելու համար»։ Բացի այդ, Գրանիշի պնդմամբ, ռուսուլման կարող է լինել ինչպես ռուսամետ հայացքներ ունեցող հայը, այդպես ցանկացած այլ այլազգին՝ «Քանի որ առաջին, երկրորդ, երրորդ սերնդի շատ ռուսաստանահայեր շատ ավելի ռուսուլման են, քան Ռուսաստանի քաղաքական վերնախավը, ապա սրանից հետևում է, որ ռուսուլմանիան ազգային պատկանելություն չունի»։ Վերջապես, համաձայն գրանիշի, ռուսուլմանության գաղափարախոսության ջատագովների մանիֆեստը Խաչատուր Աբովյանի «Օրհնվի՛ էն սհաթը, որ ռսի օրհնած ոտը Հայոց լիս աշխարհը մտավ…» հայտնի տողերն են Վերք Հայաստան վեպից ։
Ծանոթագրություններ
Կատեգորիա:Հայերեն սլենգ Կատեգորիա:Հակառուսականությունը Հայաստանում Կատեգորիա:Ռուսաստանի արտաքին հարաբերություններ Կատեգորիա:2015 հայտնություններ Կատեգորիա:Հայ-ռուսական հարաբերություններ Կատեգորիա:2010-ականներին կազմված բառեր Կատեգորիա:Քաղաքական նորաբանություններ
Բալագեր (համայնք)
Բալագեր (Balaguères), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն շրջանի Կաստիյոն ան Կուզրան կանտոնի կազմի մեջ։
Համայնքի INSEE կոդ՝ 09035։
Բնակչություն
Համայնքի բնակչությունը 2008 թվականին կազմում էր 195 մարդ։
Տնտեսություն
2007 թվականի տվյալներով 105 աշխատունակ տարիքի մարդկանցից (15-64 տարեկան) 78-ը տնտեսապես ակտիվ էին, 27-ը անգործունակ (ակտիվության ցուցանիշը 74,3 %, 1999 թվականին եղել է՝ 61,9 %)։ 78 աշխատունակ բնակիչներից 74-ը աշխատում էին (42 տղամարդ և 32 կին), անաշխատանք էին 4-ը (2 տղամարդ և 2 կին)։ 27 անգործունակ մարդկանցից 8-ը աշակերտներ կամ ուսանողներ են, 13-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Ջոն Քենեդի կրտսերի ինքնաթիռային աղետ
Ջոն Քենեդի Կրտսերի ինքնաթիռային աղետ, ավիացիոն աղետ, որը տեղի է ունեցել 1999 թվականի հուլիսի 16-ին։ Ոչ մեծ, մասնավոր Piper PA-32R ինքնաթիռը՝ իրականացնելով Կոլդուել-Մարթաս Վինյարդ չվերթը, կործանվել է Ատլանտյան օվկիանոսի մոտ՝ Մարթաս-Վինյարդ կղզում (Մասսաչուսեթս)։ Ինքնաթիռի օդաչուն հայտնի ամերիկացի լրագրող և փաստաբան Ջոն Քենեդի Կրտսերն էր, իսկ ուղևորները՝ նրա կին Քերոլին Բեսեթ Քենեդին և նրա քենի (կնոջ քույր) Լորեն Բեսեթը։ Բոլոր երեքը մահացել են, ինչը մեծ արձագանք է ունեցել, իսկ երկրում հայտարարվել է ազգային սգի օր։